शिमला।। हिमाचल प्रदेश पुलिस की छवि को और नुकसान पहुंचाने वाली एक खबर सामने आई है। वीरभद्र सरकार के चहेते और गुड़िया कांड के दौरान शिमला के एसपी रहे डीडब्ल्यू नेगी को पुलिस भर्ती में धांधली के मामले में विभागीय जांच में दोषी पाया गया है। इन दिनों नेगी गुड़िया केस में एक संदिग्ध की हिरासत में मौत के मामले में जेल में बंद हैं। वीरभद्र सरकार ने जिस समय नेगी को एसपी बनाया था, उस समय चर्चा थी कि वह शिमला के एसपी बनने वाले पहले एचपीएस अधिकारी हैं जबकि उनसे पहले के सभी एसपी आईपीएस थे।